Koreya Respublikasi va KXDR o‘tgan hafta Pxanmunjomda bo‘lib o‘tgan keskinlikni yumshatishga bag‘ishlangan kelishuv shartlariga rioya qilgan holda tinchlik va birlashish tomon harakatni boshlashi mumkin. Bu haqda seshanba, 1 sentabr kuni Janubiy Koreya prezidenti Pak Kin Xe ma’lum qildi. “Agarda qiyinchilik bilan erishilgan kelishuv muvaffaqiyatli amalga oshsa, tomonlar hamkorlik, tinchlik va birlashish sari olg‘a qadam tashlashni boshlashi mumkin”, – dedi prezident vazirlar mahkamasi yig‘ilishida. Koreya Respublikasi yetakchisi ikki mamlakat 1950-1953 yillardagi urush vaqtida ajralib ketgan oilalar qarindoshlari uchrashuvining muvaffaqiyatli tarzda tashkil etilishiga umid bildirdi. Uchrashuvni tashkil etish borasida muzokaralar 7 sentabr kuni bo‘lib o‘tishi rejalashtirilgan. Uning o‘zi esa 27 sentabr — koreys xalqi hosil bayrami va ajdodlarni yod olish Chusok marosimini o‘tkazadigan sanada tashkil etilishi belgilangan.